proxectonos/corpus_dominio_legal_administrativo_tmp huggingface dataset:
17/07/2017 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao segundo trimestre do ano 2017 que rexerá para o concello de Cambre

O presidente do Consorcio “As Mariñas”, mediante Resolución de data 07/07/2017, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2017, que rexerá para o Concello de Cambre. O padrón quedará exposto ó público na Sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local –modificado pola Lei 57/2003, de 16 de decembro–, e 19 do Real Decreto Lexislativo 2/2004, de 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 10 de xullo de 2017. O presidente José Antonio Santiso Miramontes
17/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56990. Laura González Nieves. Solicitude de autorización de obras de peche de parcela no lugar de Brión de Abaixo, T. m. de Brión (A Coruña)

Laura González Nieves solicita de Augas de Galicia a autorización de obras no lugar de Brión de Abaixo, parroquia de Brión (San Fins), Concello de Brión (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56990 As obras solicitadas consisten na construción dun peche nos laterais norleste, leste, surleste e suroeste da parcela de referencia catastral nº 15013B506002570001QJ, lugar de Agrelos-Brion de Abaixo, concello de Brion. O peche realizarase con zocalo de formigón, postes metálicos e maia plastificada ata unha altura de 1,8 m. O peche nos laterais surleste e suroeste situarase a unha distancia de 5 m en paralelo a un regato sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 6 de xullo de 2017 O xefe do Servizo Territorial da Zona Galicia Centro P. A. A xefa da Sección Xurídico-Administrativa Ion Nicolae Szabadi Es Sbai